CELEX: 62015TN0600
Language: sl
Date: 2015-10-22 00:00:00
Title: Zadeva T-600/15: Tožba, vložena 22. oktobra 2015 – PAN Europe in drugi/Komisija

15.2.2016   
            
            
               SL
            
            
               Uradni list Evropske unije
            
            
               C 59/20
            
         Tožba, vložena 22. oktobra 2015 – PAN Europe in drugi/Komisija
   (Zadeva T-600/15)
   (2016/C 059/23)
   Jezik postopka: angleščina
   
      Stranke
   
   
      Tožeče stranke: Pesticide Action Network Europe (PAN Europe) (Bruselj, Belgija), Bee Life European Beekeeping Coordination (Bee Life) (Louvain-la-Neuve, Belgija), Unione nazionale associazioni apicoltori italiani (Unaapi) (Castel San Pietro Terme, Italija) (zastopnika: B. Kloostra in A. van den Biesen, odvetnika)
   
      Tožena stranka: Evropska komisija
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               za nično razglasi izvedbeno uredbo Komisije (EU) 2015/1295 (1) in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo tri tožbene razloge.
   
               1.
            
            
               S prvim tožbenim razlogom se zatrjuje, da je Komisija s tem, da je sprejela izpobijano uredbo in odobrila dajanje sulfoksaflora v promet, kršila člena 4 in 6 Uredbe (ES) št. 1107/2009 (2) ter Prilogo I in Prilogo II k Uredbi (ES) št. 1107/2009.
               
                           —
                        
                        
                           Komisija je kršila člen 4 Uredbe (ES) št. 1107/2009 in/ali ni pravilno uporabila meril glede odobritve aktivnih snovi, določenih v Uredbi (ES) št. 1107/2009;
                        
                     
                           —
                        
                        
                           Komisija je tudi kršila člen 4 v povezavi s členom 6(f) Uredbe (ES) št. 1107/2009 in točki 1.1 in 2.2 Priloge k tej uredbi in/ali ni pravilno uporabila meril glede odobritve aktivnih snovi, določenih v Uredbi (ES) št. 1107/2009, in
                        
                     
                           —
                        
                        
                           Komisija je kršila člena 4 in 6(i) Uredbe (ES) št. 1107/2009 in/ali ni pravilno uporabila meril glede odobritve aktivnih snovi, določenih v Uredbi (ES) št. 1107/2009.
                        
                     
         
               2.
            
            
               Z drugim tožbenim razlogom se zatrjuje, da izpodbija uredba krši lastninsko pravico čebelarjev in njihovo pravico do gospodarske pobude, kot sta določeni v členih 16 in 17 Listine Evropske unije o temeljnih pravicah (3).
            
         
               3.
            
            
               S tretjim tožbenim razlogom se zatrjuje, da je Komisija s sprejetjem izpodbijane uredbe kršila načelo dobre uprave, načelo doslednosti postopka odločanja in dolžno skrbnost.
            
         
      (1)  Izvedbena uredba Komisije (EU) 2015/1295 z dne 27. julija 2015 o odobritvi aktivne snovi sulfoksaflor v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 199, str. 8).
   
      (2)  Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, str. 1).
   
      (3)  Listina Evropske unije o temeljnih pravicah (UL 2000, C 326, str. 1).